Ramadan

Ang Ramadan ( ) ay isang kaganapang panrelihiyon ng mga Muslim na nagaganap tuwing ika-siyam na buwan sa kalendaryong Islam, kung kailan naihayag ang Qur'an. Ito ang panahon ng pag-aayuno (sawm), pagdarasal, pagnilay, at pamayanan. Isang paggunita ng unang paghayag ni Muhammad, itinuturing bilang isa sa mga Limang Haligi ng Islam ang taunang pagtalima sa Ramadan at tumatagal ng dalawampu't siyam hanggang tatlumpung araw, mula isang pagkakita ng gasuklay na buwan hanggang sa susunod na pagkakita nito.

Obligado na umiwas sa pagkain at inumin mula pagsikat ng araw at paglubog ng araw ang lahat ng mga adultong Muslim na walang sakit (matindi man o malala), hindi naglalakbay, nakatatanda, nagpapasuso, diyabetiko, o nagreregla. Suhur ang tawag sa kainan bago ang pagsikat ng araw, at iftar naman ang tawag sa hapunang matapos ang ayuno. Kahit nailabas ang mga fatwa na nagdedeklara na dapat sundin ng mga Muslim na naninira sa mga rehiyon na may araw sa hatinggabi o gabi sa polo ang talaorasan ng Mecca, isang karaniwang kaugalian na sundin ang talaorasan ng pinakamalapit na bansa kung saan malinaw ang kaibahan ng araw at gabi.

Pinaniniwalaang mas marami ang mga espirituwal na gantimpala (thawab) ng pag-aayuno tuwing Ramadan. Kaayon nito, hindi lang iniiwasan ng mga Muslim ang pagkain at inumin tuwing mga oras ng pag-aayuno, kundi produktong tabako, seksuwal na relasyon, at makasalanang pag-uugali. Sa halip, inilalaan ang kanilang sarili sa salat (pagdasal) at pag-aaral ng Qur'an.

Talasanggunian 

Islam